
Ministru kabineta rīkojums Nr. 72
Rīgā 2024. gada 25. janvārī (prot. Nr. 3 36. §)
Ēnu ekonomikas ierobežošanas plāns 2024.–2027. gadam
· 1. Apstiprināt Ēnu ekonomikas ierobežošanas plānu 2024.–2027. gadam (turpmāk – plāns).
· 2. Noteikt Finanšu ministriju par atbildīgo institūciju plāna īstenošanā.
· 3. Plānā norādītajām atbildīgajām institūcijām sadarbībā ar līdzatbildīgajām institūcijām un citiem īstenotājiem (turpmāk – plāna īstenošanā iesaistītās institūcijas) nodrošināt plānā ietverto pasākumu ieviešanu noteiktajos termiņos atbilstoši atbildības jomām.
· 4. Plāna īstenošanā iesaistītajām institūcijām katru gadu (sākot ar 2025. gadu) līdz 1. martam sagatavot un iesniegt Finanšu ministrijā informāciju par pasākumu ieviešanas gaitu un rezultatīvo rādītāju izpildi, kā arī līdz 2028. gada 1. martam – informāciju par plāna pasākumu izpildi par visu plāna īstenošanas periodu un rezultatīvo rādītāju sasniegšanu.
· 5. Plānā paredzēto pasākumu īstenošanu nodrošināt, ievērojot attiecīgā gada likumā par valsts budžetu un vidēja termiņa budžeta ietvaru paredzēto finansējuma apmēru.
· 6. Finanšu ministrijai sagatavot un finanšu ministram līdz 2028. gada 1. septembrim iesniegt noteiktā kārtībā Ministru kabinetā informatīvo ziņojumu ar gala ietekmes izvērtējumu par plāna pasākumu īstenošanu.
· 7. Atzīt par spēku zaudējušu Ministru kabineta 2022. gada 23. marta rīkojumu Nr. 201 "Ēnu ekonomikas ierobežošanas plāns 2021./2022. gadam" (Latvijas Vēstnesis, 2022, 60. nr.).

	Ministru prezidente
	(paraksts*)
	E. Siliņa

	Finanšu ministrs
	(paraksts**)
	A. Ašeradens


* Dokuments ir parakstīts ar drošu elektronisko parakstu
** Dokuments ir parakstīts ar TAP portāla elektroniskās parakstīšanas rīku

